Az MLC eredetileg egy lázadókból álló mozgalom volt. A második kongói háborúban az ugandai kormány támogatásával küzdött Laurent-Désiré Kabila kongói elnök kormánya ellen, illetve Kabila 2001-es meggyilkolása után fia, Joseph Kabila kormánya ellen. A háború alatt az MLC az ország északi részén tartott nagy területeket ellenőrzése alatt. A háborút követő átmeneti időszak befolyásos szereplője volt: az MLC alapítója és vezetőke, Jean-Pierre Bemba a háborút lezáró békeszerződés 2002-es aláítárását követően 2003–2006-ig a Kongói Demokratikus Köztársaság alelnöke volt.